Að öllum líkindum fann enginn einn einstaklingur upp snjóbrettið . Margir gera tilkall til þess að hafa fundið það upp . Til eru að minnsta kosti tvær sögur af upphafi þess frá svipuðum tíma . Sú fyrri hljómar á þá leið að árið 1964 hafi Sherman Poppen , frá Michigan , búið til leikfang fyrir dóttur sína , svonefndan ‘ snurfer ’ . Stúlkan fór út með snurferinn að leika sér , og fljótlega vildu öll börnin í hverfinu fá sinn eigin snurfer . Á næstu 10 árum voru svo milljón snurferar seldir út um allan heim . Hin sagan segir að strákur , að nafni Tom Sims , hafi fundið upp snjóbretti eða skíðabretti , eins og hann nefndi það , árið 1963 . Það var búið til úr krossviði og varð til sem íþróttaverkefni í skólanum hjá honum í 8. bekk . Hvort önnur hvor sagan sé hin rétta upprunasaga snjóbrettsins er ekki á tæru , en í sameiningu áttu þessar uppfinningar eftir að breyta ímynd vetraríþrótta um alla tíð .